ai4bharat/Pralekha huggingface dataset:
وزیراعظم کا دفتر
وزیر اعظم نے تمل ناڈو کے چینگل پٹو میں جانوں کے زیاں پر تعزیت کا اظہار کیا
وزیر اعظم جناب نریندر مودی نے تمل ناڈو کے چینگل پٹو ضلع میں ہونے والے حادثے میں ہوئی ہلاکتوں پر شدید رنج و غم کا اظہار کیا ہے۔
وزیر اعظم کے دفتر نے ٹوئیٹ کیاہے:
’’چینگل پٹو میں ہوئے حادثے میں جانوں کے زیاں پر افسوس ہے ۔میرے جذبات ان افراد کے ساتھ ہیں جنہوں نے اپنے پیاروں کو کھویا ہے ۔ زخمیوں کی جلد صحتیابی کی دعا کرتا ہوں ۔‘‘
وزارت دفاع
وزیر دفاع جناب راج ناتھ سنگھ نے گجرات کے گاندھی نگر میں منعقد ہونے والے اب تک کے سب سے بڑے ڈیف ایکسپو 2022 کی تیاریوں کا جائزہ لیا
نئی دہلی، 28/فروری 2022 ۔
وزیر دفاع جناب راج ناتھ سنگھ نے 28 فروری 2022 کو، زمینی، بحری، فضائی اور ہوم لینڈ سیکیورٹی نظامات پر ایشیا کی سب سے بڑی نمائش ڈیف ایکسپو – 2022 کی تیاری کا جائزہ لیا۔ کووڈ 19 کے معاملات میں کمی کی وجہ سے بھارت کے ذریعے 10فروری 2022کو اپنے ہیلتھ پروٹوکول میں نرمی کئے جانے بعد اس تقریب نے خاصی اہمیت حاصل کرلی ہے۔ 1999 میں اپنے آغاز کے بعد سے ڈیف ایکسپو 2022سب سے بڑا ایونٹ ہوگا ۔ گذشتہ برس وبا کی وجہ سے اس طرح کی تقریبات کے انعقاد کی غیر یقینی صورتحال نے بھارت کو اپنے مقامی دفاعی مینوفیکچرنگ سیکٹر اور وزارت دفاع کے کاروباری مفادات کو آگے بڑھانے کے عزم میں رکاوٹ نہیں ڈالی اورڈیف ایکسپو2022کے انعقاد کا 31جولائی 2021کا وزارت دفاع کا فیصلہ فہم وبصیرت سے ماوراء نظر نہیں آتا۔
ڈیف ایکسپو 2022 بھارت کے ’پاتھ ٹو پرائیڈ‘ کی گونج کے اعادہ کے لیے تیار ہے۔ بندشوں یا فیصلہ سازی میں تاخیر کی وجہ سے جو اس میں شامل نہیں ہوسکتے انہیں اس میں شامل کرنے کیلئے اس ایونٹ کو ہائبرڈ موڈ میں منعقد کیا جائے گا، جس میں اسٹال ، فزیکل اور ورچوئل دونوں شکلوں میں ہوں گے۔ ورچوئل ایونٹ کے تنظیمی عمل کا آغاز مختلف صحت پروٹوکول والے زیادہ سے زیادہ ممالک کو وزارت دفاع کے ذریعے شرکت کی دعوت سے ہوچکا ہے اور اس اقدام کے نتیجے میں زیادہ سے لوگوں کی شرکت ہوسکے گی، کیونکہ نمائش کنندگان ان لوگوں کو بھی جوڑ سکیں گے جو جسمانی طور پر موجود نہیں ہیں۔
ڈیف ایکسپو 2022تین مقامات پر تقریباً ایک لاکھ مربع میٹر کے رقبے میں منعقد کیا جا رہا ہے جو کہ اب تک کا سب سے بڑا رقبہ ہے ۔ نمائش کا انعقاد ہیلی پیڈ ایگزیبیشن سینٹر  میں ، تقریبات اور سیمیناروں کا انعقاد مہاتما مندر کنونشن اینڈ ایگزیبیشن سینٹر  میں جبکہ عوام کیلئے لائیو ڈیمانسٹریشن کا اہتمام سابرمتی ریور فرنٹ پر کیا جا رہا ہے۔
وزیر دفاع نے کہا کہ بھارت میں ہیلتھ پروٹوکول میں حالیہ نرمی نے ڈیف ایکسپو 2022 میں زیادہ دلچسپی پیدا کی ہے جن میں 78 حصہ لینے والے ممالک، 39 وزراء کی سطح کے وفود اور آنے والے دنوں میں موصول ہونے والی دیگر تصدیقات نیز 1000سے زیادہ رجسٹرڈ نمائش کنندگان شامل ہیں۔ وزرائے دفاع کی تصدیقات بھی موصول ہورہی ہیں اور آج تک ان کی تعداد اتنی ہی ہے جتنی فروری 2020 میں لکھنؤ میں کووڈ سے پہلے ہوئے اس کے پچھلے ایڈیشن میں تھی ۔
اب جبکہ میگا ڈیف ایکسپو-2022 کی الٹی گنتی شروع ہوچکی ہے اور حاضرین اپنے دفاعی کاروباری مفادات کو آگے بڑھانے کے لیے وزارت دفاع پر اپنا اعتماد ظاہر کر رہے ہیں، وزیر دفاع نے کہا کہ ڈیف ایکسپو-2022 کی ایک دن کی توسیع سے مقامی طلباء کو فائدہ ہوگا کیونکہ ان کیلئے مخصوص دوروں کا منصوبہ بنایا جارہا ہے۔ 14 مارچ 2022 کو ڈیف ایکسپو 2022 میزبان ریاست کے نوجوان کاروباریوں اور کالج/اسکول کے طلباء کے لیے شمولیت کی سہولت فراہم کرے گا۔
ڈیف ایکسپو 2022 بھارت کے اپنے تجارتی مفادات کو آگے بڑھانے اور خطے میں امن و سلامتی کو آگے بڑھانے کی خاطر عالمی اقدامات کرنے کے عزم کی علامت ہے۔ وزیر دفاع نے تیاریوں اور کوششوں کا مشاہدہ کیا اور ایک محفوظ اور کامیاب ڈیف ایکسپو 2022 کے انعقاد کے تئیں اعتماد کا اظہار کیا۔
دفاع کے وزیر مملکت جناب اجے بھٹ، چیف آف آرمی اسٹاف جنرل منوج مکند نرونے، دفاعی سکریٹری ڈاکٹر اجے کمار، سکریٹری ڈی ڈی آر اینڈ ڈی اور چیرمین ڈی آر ڈی او ڈاکٹر جی ستیش ریڈی، مالیاتی مشیر  جناب سنجیو متل اور وزارت دفاع کے دیگر سینئر سول اور فوجی حکام اس موقع پر موجود تھے۔
وزیراعظم کا دفتر
وزیراعظم 17 نومبر کو 82 ویں آل انڈیاپریزائڈنگ آفیسرس کانفرنس کے افتتاحی اجلاس سے خطاب کریں گے
وزیراعظم جناب نریندر مودی 17 نومبر 2021 کوصبح 10 بجے ویڈیو کانفرنسنگ کے ذریعہ 82 ویں آل انڈیا پریزائڈنگ آفیسرس کانفرنس کے افتتاحی اجلاس سے خطاب کریں گے۔
ہندوستان میں قانون سازی کا اعلی ترین ادارہ آل انڈیا پریزائڈنگ آفیسرس کانفرنس ، 2021 میں اپنا صد سالہ جشن منا رہا ہے۔ اے آئی پی او سی کی سویں سال کی تقریب کے سلسلے میں 17 تا 18 نومبر 2021 کو شملہ میں 82 ویں آل انڈیا پریزائڈنگ آفیسرس کانفرنس کاانعقاد کیا جائے گا۔ اس ادارے کی پہلی کانفرنس بھی 1921 میں شملہ میں منعقد ہوئی تھی۔
لوک سبھا کے اسپیکر، ہماچل پردیش کے وزیراعلیٰ اور راجیہ سبھا کے ڈپٹی اسپیکر اس پروگرام میں شرکت کریں گے۔
امور صارفین، خوراک اور عوامی تقسیم کی وزارت
بیورو آف انڈین اسٹینڈرڈس نے ‘آزادی کا امرت مہوتسو’ منانے کےحصے کے طور پر ‘میک ان انڈیا – پلیئنگ سیف ود ٹوائز’ کے موضوع پر ایک ویبنار کااہتمام کیا
مقررین نے بچوں کے مختلف عمر کے گروپ کے سیکھنے کی صلاحیت کو فروغ دینے میں کھلونوں کی کاگنیٹو ویلیو میں ڈیزائن اور پلے کے رول کو واضح کیا
کھلونوں کے سیفٹی پہلوؤں اور کھلونوں کی ٹیسٹنگ کے بارے میں بھی تبادلہ خیال ہوا
کھلونے کے سیکٹر میں ضابطے کی اہمیت کےساتھ بی آئی ایس کے ذریعہ کھلونوں کو معیاری بنانے کی سرگرمیوں پر بھی تبادلہ خیال ہوا
آزادی کا امرت مہوتسوترقی پسند بھارت کے 75 سال کو یاد کرنے اور اس کے لوگوں، ثقافت اور حصولیابیوں کی شاندار تاریخ منانے کے لئے بھارت سرکار کی ایک پہل ہے۔
بیوروآف انڈین اسٹینڈرڈس  مختلف موضوعات پر سمینار / ویبنار کااہتمام کرکے آزادی کا امرت مہوتسو @ 75 میں حصہ لے رہا ہے۔
سمینارس / ویبنارس کی اس سیریز میں ، بیورو اآف انڈین اسٹینڈرڈس نے 23 نومبر 2021 کو ‘میک ان انڈیا – پلیئنگ سیف ود ٹوائز’ کے موضوع پر ایک ویبنار کااہتمام کیا۔
ویبنار میں کھلونوں کے مینوفیکررس، فکی، ٹی اے آئی ٹی ایم اے، ٹی اے آئی وغیرہ جیسی صنعتیں، ایسوسی ایشنس ، این آئی ڈی، وٹی انٹرنیشنل اسکول، سی ایس آئی آر – آئی آئی ٹی آر جیسےاداروں، ٹی یو وی، آئی آر ایم آر اے، ایس جی ایس اور دیگر ٹیسٹنگ لیباریٹریز نے شرکت کی ۔
مقررین نے بچوں کے مختلف عمر کے گروپ کے سیکھنے کی صلاحیت کو فروغ دینے میں کھلونوں کی کاگنیٹو ویلیو میں ڈیزائن اور پلے کے رول ، کھلونوں کے سیفٹی پہلوؤں اور کھلونوں کی ٹیسٹنگ کو واضح کیا۔
اس ویبنار میں کھلونے کے سیکٹر میں بی آئی ایس کے ذریعہ کھلونوں کو معیاری بنانے کی سرگرمیوں، ضابطے کی اہمیت، میک ان انڈیا کھلونوں کی برآمدات کے امکانات اور کھلونوں کی صنعتوں کے شعبے میں حالیہ پیش رفت /اختراعات کے بارے میں بھی تبادلہ خیال ہوا۔
صحت اور خاندانی بہبود کی وزارت
کووڈ19 کی تازہ صورتحال
نئی دہلی :15 ؍اکتوبر2021:
ملک گیر ٹیکہ کاری مہم کے تحت اب تک 97.14 کروڑ کورونا کے خلاف ٹیکے لگائے جاچکے ہیں ۔
پچھلے چوبیس گھنٹوں کے دوران اب تک 16,862 نئے معاملے سامنے آئے۔
صحت یاب ہونے کی موجودہ شرح 98.07 ہے؛ مارچ 2020 کے بعد سے یہ اعلیٰ ترین سطح ہے۔
گزشتہ 24 گھنٹوں میں 19,391 کورونا کے مریض صحت یاب ہوئے : صحت یاب ہونےو الوں کی تعداد 3،33،82،100 ہوچکی ہے۔
زیرعلاج مریضوں کی تعداد کل مریضوں کا ایک فیصد سے بھی کم حصہ ہے، ابھی یہ 0.60 فیصد ہے جو مارچ 2020 کے بعد سے سب سے کم ہے۔
بھارت میں زیر علاج مریضوں کی تعداد 203678 ہے ؛ یہ تعداد گزشتہ 216دنوں میں سب سے کم ہے۔
ہفتہ وار پازیوٹی شرح پچھلے 112 دنوں سے  3 فیصد سے کم برقرار ہے۔
یومیہ پازیوٹی شرح پچھلے 46 دنو 3 فیصد سے نیچے برقر ار ہے۔
اب تک 58.88 کروڑ کووڈ نمونوں کی جانچ ہوچکی ہے۔
جل شکتی وزارت
جل شکتی کے مرکزی وزیر 8 اپریل 2022 کو جے پور میں 11 ریاستوں/ مرکز کے زیر انتظام علاقوں کے ساتھ علاقائی کانفرنس کی صدارت کریں گے
جل جیون مشن - گرامین اور سوچھ بھارت مشن کے تحت علاقائی کانفرنس میں پروگرام کی پیش رفت اور آگے بڑھنے کے طریقوں کا جائزہ لیا جائے گا
جل شکتی کے مرکزی وزیر جناب گجیندر سنگھ شیخاوت 8 اپریل 2022 کو جے پور میں 8 ریاستوں اور 3 مرکز کے زیر انتظام علاقوں کے ساتھ ایک علاقائی کانفرنس کی صدارت کریں گے تاکہ جل جیون مشن اور سوچھ بھارت مشن-گرامین کے تحت حاصل کی گئی پیش رفت اور آگے بڑھنے کے راستے کا جائزہ لیا جا سکے۔ علاقائی کانفرنس میں 8 ریاستیں اور 3 مرکزکے زیرانتظام علاقے، گوا، گجرات، ہریانہ، ہماچل پردیش، مہاراشٹر، پنجاب، راجستھان، اتراکھنڈ، جموں و کشمیر، لداخ، دمن اور دیو اور دادر اور نگر حویلی شرکت کررہے ہیں ۔ اس میٹنگ میں راجستھان، گجرات، ہریانہ، مہاراشٹر اور پنجاب کے 10 وزراء کے ساتھ ساتھ دیہی علاقوں میں پانی کی فراہمی اور صفائی ستھرائی کے محکمے کے سینئر افسران بھی ذاتی طور پر شرکت کریں گے۔
کانفرنس کے ذریعے، قومی جل جیون مشن کا مقصد حاصل کردہ علم کا اشتراک کرنا، درپیش چیلنجوں کو سمجھنا اور مختلف چیلنجوں پر قابو پانے کے لیے ممکنہ حل تلاش کرنا ہے۔ دونوں اہم پروگراموں کے تحت ہر ریاست / مرکز کے زیر انتظام علاقوں کی طرف سے کی گئی پیش رفت پر تبادلہ خیال کیا جائے گا تاکہ مختلف منصوبہ بند سرگرمیوں کو تیزی سے آگے بڑھایا جا سکے۔ پینے کے پانی اور صفائی ستھرائی کے محکمے کےسکریٹری، ایڈیشنل سکریٹری اور مشن ڈائریکٹر  شریک ریاستوں کے سینئر افسران کے ساتھ بات چیت کریں گے۔
جل جیون مشن پر ہونے والی بات چیت میں کام کے معیار، عمل درآمد کی رفتار، سافٹ ویئر سرگرمیوں جیسی تربیت، ہنر مندی، صلاحیت سازی کے پروگرام، پانی کے معیار کی دیکھ ریکھ اور نگرانی، ٹیکنالوجی کے استعمال وغیرہ سے متعلق پہلوؤں کو شامل کیا جائے گا۔ سہ پہر کے سیشن میں مشن کے کاموں کے جائزے کے ساتھ ساتھ زمین پر درپیش مسائل کے بارے میں ریاستوں کے ساتھ بات چیت اور دوسرے نصف سیشن میں کام کے معیار، گرے واٹر مینجمنٹ، دیرپااقدامات کے ذرائع وغیرہ کے اہم پہلوؤں پر موضوع کے ماہرین کے ذریعے تکنیکی بات چیت ہوگی۔
وزیر اعظم کے "سب کا ساتھ، سب کا وکاس، سب کا وشواس اور سب کا پریاس" کے ویژن کے بعد ملک میں 107 اضلاع، 70 ہزار گرام پنچایتیں اور 1.46 لاکھ گاؤں 'ہر گھر جل' بن چکے ہیں۔ تین ریاستوں - گوا، تلنگانہ اور ہریانہ اور تین انڈومان ونیکوبار – مرکز کے زیرانتظام علاقوں کے جزائر، دمن اور ناگر حویلی اور دمن اور دیو اور پڈوچیری نے 100فیصد نل کے پانی کی کوریج فراہم کی ہے۔ جیسا کہ ریاستوں/ مرکز کے زیر انتظام علاقوں کے ذریعہ اطلاع دی گئی ہےکہ پچھلے ڈھائی سالوں میں، 6.15 کروڑ دیہی گھرانوں کو نل کے پانی کا کنکشن دیا گیا ہے اور 06.04.2022 تک تقریباً 9.39 کروڑ  گھرانوں کے پاس نل کے پانی کے کنکشن ہیں۔ اب تک 8.55 لاکھ  سے زیادہ اسکولوں اور 8.82 لاکھ  آنگن واڑی مراکز کو پینے کے قابل پائپ والی پانی کی فراہمی ہو رہی ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 217.11 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 15,85,343 ٹیکے لگائے گئے۔
ہندوستان میں سردست زیر علاج مریضوں کی تعداد 46,342 ہے۔
فی الحال زیر علاج مریضوں کی شرح 0.10 فیصد ہے۔
سردست ملک میں شفایابی کی شرح 98.71 فیصد ہے۔
گزشتہ 24 گھنٹوں کے دوران 5,291 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,39,78,271 ہوگئی ہے۔
پچھلے 24 گھنٹوں کے دوران 5,443 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.61 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.27 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,39,062 ٹیسٹ کئے گئے۔
عملے، عوامی شکایات اور پنشن کی وزارت
داخلی امور اور امداد باہمی کے مرکزی وزیر جناب امیت شاہ کی طرف سے مرکزکے زیر انتظام جموں و کشمیر کے 20 اضلاع کے لیے پہلا ضلعی اچھی طرز حکمران اشاریہ کل جاری کیا جائے گا
جموں و کشمیر اچھی طرز حکمرانی اشاریہ رکھنے والا ملک کا پہلا مرکز کے زیر انتظام علاقہ بن جائے گا
ضلعی سطح پر گڈ گورننس کی بینچ مارکنگ میں انتظامی اصلاحات کی جانب ایک بڑا قدم
مرکزی وزیر ڈاکٹر جتیندر سنگھ اور جموں و کشمیر کے لیفٹیننٹ گورنر جناب منوج سنہا بھی اس تقریب سے خطاب کریں گے
داخلی امور اور امداد باہمی کے مرکزی وزیر جناب امیت شاہ کل مرکز کے زیر انتظام علاقے جموں و کشمیر کے 20 اضلاع کے لیے ضلعی اچھی طرز حکمرانی اشاریہ جاری کریں گے، جس کا اہتمام حکومت کے انتظامی اصلاحات اور عوامی شکایات کے محکمے  اور جموں و کشمیر انسٹی ٹیوٹ آف مینجمنٹ، نے پبلک ایڈمنسٹریشن اور دیہی ترقی سنٹر فار گڈ گورننس، حیدرآباد کے ساتھ مل کر مشترکہ طور پر کیا ہے۔
عملے ، عوامی شکایات اور پنشن کے مرکزی وزیر ڈاکٹر جتیندر سنگھ اور جموں و کشمیر کے لیفٹیننٹ گورنر جناب منوج سنہا بھی اس تقریب سے خطاب کریں گے۔
جموںو کشمیر ضلعی عمدہ حکمرانی عدد اشاریہ  کے ذریعہ حکومت جموں اور کشمیر کے تعاون و اشتراک سے تیار کیاگیاتھا اور یہ قدم سری نگر میں منعقدہ اچھی حکمرانی کی ہوبہو شکل کے موضوع پر علاقائی کانفرنس میں 2 جولائی 2022 کو بہتر ای حکومت۔ کشمیر اعلامیہ قرار داد کے عین مطابق تیار کیا گیاتھا۔
واضح رہے کہ ضلعی اچھی حکمرانی عدد اشاریہ کی تشکیل کاعمل جو ماہ جولائی 2021 میں شروع ہواتھا اور یہ عمل اب مکمل ہوچکا ہے اور اس لحاظ سے جموں وکشمیر ملک میں مرکز کے زیر انتظام علاقہ بن جائے گا۔جس کے پاس اپنا اچھی حکمرانی کا عدد اشاریہ ہوگا۔
حکومت جموں و کشمیر کا ضلعی اچھی طرز حکمرانی اشاریہ ضلعی سطح پر گڈ گورننس کے معیار میں ایک اہم انتظامی اصلاحات کی نمائندگی کرتا ہے اور ریاستی/ضلع کی سطح پر اعدادوشمار کے بروقت موازنے اور اشاعت کے لیے ایک اہم قدم ہے۔ضلعی اچھی طرز حکمرانی اشاریہ ایک سنگ میل کی حیثیت رکھتاہے اور توقع کی جاتی ہے کہ یہ جموں و کشمیر کے تمام اضلاع کی کارکردگی کے شواہد پر مبنی جائزے کے لیے ایک مضبوط فریم ورک فراہم کرے گا۔
جموں و کشمیر حکومت میں چیف سکریٹری جناب ارون کمار مہتا اور حکومت ہند ڈی اے آر پی جی سکریٹری جناب وی سری نواس بھی اس تقریب سے خطاب کریں گے۔ اس تقریب میں جموں و کشمیر حکومت کے سینئر افسران، ضلع کلکٹر اور اضلاع کے چیف پلاننگ آفیسرز شرکت کریں گے۔ منصوبہ بندی کے سکریٹریز اور تمام ریاستی/ مرکز کے زیر انتظام حکومتوں کے انتظامی اصلاحات کے سکریٹریوں اور غیر انتخابی ریاستوں کے ضلع کلکٹروں کو بھی ویڈیو کانفرنسنگ کے ذریعے اس پروگرام میں شرکت کے لیے مدعو کیا گیا ہے۔
اس موقع پر اچھی حکمرانی کے لئے ، حیدرآباد کی جانب سے ضلعی اچھی طرز حکمرانی اشاریہ کی تشکیل پر ایک پریزنٹیشن پیش کی جائے گی۔ ۔ اس کے بعد منتخب 12 ضلع ترقیاتی کمشنروں کی طرف سے ضلعی پریزنٹیشنز ہوں گی، جو مختلف شعبوں کی کامیابیوں کو اجاگر کریں گے۔ اس کے بعد ڈی جی جی آئی کے مستقبل کے دوسرے خاکے کے لئے پیش رفت کے موضوع پر ایک پینل مباحثے کا انعقاد کیا جائےگا تاکہ مستقبل میں بھی اضلاع کی کارکردگی کی پیمائش اور بینچ مارکنگ اور بہتر کی جا سکے۔
کابینہ
مرکزی کابینہ نے ملک میں تحقیق کے ایکو نظام کو مضبوط بنانے کے لیے پارلیمنٹ میں قومی تحقیقی فاؤنڈیشن بل 2023 کو پیش کرنے کی منظوری دی
وزیر اعظم جناب نریندر مودی کی صدارت میں مرکزی کابینہ نے قومی تحقیقی فاؤنڈیشن  بل، 2023 کو پارلیمنٹ میں پیش کرنے کی منظوری دے دی۔ منظور شدہ بل قومی تحقیقی فاؤنڈیشن  کے قیام کا راستہ ہموار کرے گا۔ یہ بل تحقیق و ترقی  کا بیج بوئے گا اور اسے ترقی و فروغ دے گا اور ملک بھرت کی یونیورسٹیوں، کالجوں، تحقیقی اداروں، اور تحقیق و ترقی  تجربہ گاہوں میں تحقیق و اختراع کی ثقافت کو بڑھاوا دے گا۔
یہ بل، پارلیمنٹ میں منظوری کے بعد، قومی تعلیمی پالیسی  کی سفارشات کے مطابق ملک میں سائنسی تحقیق کو اعلیٰ سطحی تزویراتی سمت عطا کرنے کے لیے این آر ایف نام کا ایک اعلیٰ ادارہ قائم کرے گا۔ اس اعلیٰ ادارے کی مجموعی تخمینہ لاگت پانچ برسوں کی مدت  کے دوران 50000 کروڑ روپئے ہوگی۔
سائنس و تکنالوجی کے محکمے  این آر ایف کا انتظامی محکمہ ہوگا جسے ایک گورننگ بورڈ کے ذریعہ چلایا جائے گا اور اس بورڈ میں مختلف شعبوں سے متعلق سرکردہ محققین اور پیشہ واران شامل ہوں گے۔ چونکہ این آر ایف کا دائرہ وسیع ہوگا اور یہ سبھی وزارتوں کو متاثر کرے گا، اس لیے وزیر اعظم اس بورڈ کے صدر ہوں گے اور سائنس و تکنالوجی کے مرکزی وزیر اور مرکزی وزیر تعلیم نائب صدر ہوں گے۔ این آر ایف کا کام کاج حکومت ہند کے پرنسپل سائنٹفک مشیر کی صدارت میں ایک اگزیکیوٹیو کونسل کے ذریعہ انجام دیا جائے گا۔
این آر ایف صنعت، تعلیم، اور سرکاری محکموں کے درمیان اشتراک قائم کرے گا اور سائنٹفک اور متعلقہ وزارتوں کے ساتھ ساتھ مختلف صنعتوں اور ریاستی حکومتوں کی شراکت داری و تعاون کے لیے ایک انٹرفیس نظام تیار کرے گا۔یہ ایک ایسا پالیسی فریم ورک بنانے اور باقاعدہ نگرانی کے ضابطے کو قائم کرنے پر توجہ مرکوز کرے گا جو تحقیق و ترقی پر صنعتی شعبے کے ذریعہ تعاون اور افزوں صرفے کی حوصلہ افزائی کر سکے۔
یہ بل 2008 میں پارلیمنٹ کے ایک ایکٹ کے ذریعہ قائم سائنس اور انجینئرنگ تحقیقی بورڈ  کو بھی منسوخ کر دے گا اور اسے این آر ایف میں شامل کر دے گا، جس کا ایک توسیع شدہ دائرہ ہے اور جو ایس ای آر بی کی سرگرمیوں کے علاوہ دیگر سرگرمیوں پر بھی احاطہ کرتا ہے۔
وزارت خزانہ
حکومت نے ایس ایم ایس کے ذریعے صفر جی ایس ٹی ریٹرن فائل کرنے کی سہولت کی شروعات کی
نئی دہلی،8 جون، 2020، ٹیکس ادا کرنے والوں کو آسانی فراہم کرنے کی جانب ایک اہم قدم کے طورپر حکومت نے آج صفر جی ایس ٹی ماہانہ ریٹرن فارم- جی ایس ٹی آر- 3 بی میں ایس ایم ایس کے ذریعے ریٹرن فائل کرنے کی اجازت دے دی ہے۔ اس سے رجسٹر شدہ 22 لاکھ سے زیادہ ٹیکس ادا کرنے والوں کو جی ایس ٹی کی پابندی میں خاطر خواہ آسانی پیدا ہوجائے گی۔ بصورت دیگر انھیں ہر ماہ اپنے ریٹرن فائل کرنے کے لیے مشترکہ پورٹل پر اپنے اکاؤنٹ میں لاگ کرنا ہوتا تھا۔ اب ان ٹیکس ادا کرنے والوں کو جنھیں صفر ٹیکس ادا کرنا ہے جی ایس ٹی پورٹل پر لاگ آن کرنے کی ضرورت نہیں ہے بلکہ وہ اپنے صفر ریٹرنس ایس ایم ایس کے ذریعے فائل کرسکتے ہیں۔
اس مقصد کے لیے ایس ایم ایس کے ذریعے صفر فارم جی ایس ٹی آر- 3 بی فائل کرنے کی سہولت فوری طورپر جی ایس ٹی این پورٹل پر فراہم کردی گئی ہے۔ اس طرح سے فائل کیے جانے والے ریٹرن کے اسٹیٹس کے بارے میں جی ایس ٹی آئی این اکاؤنٹ پر لاگ کرنے اورخدمات > ریٹرنس > ریٹرن کا اسٹیٹس دیکھنے کے لیے جی ایس ٹی پورٹل سے رجوع کرنا ہوگا۔ ایس ایم ایس کے ذریعے صفر ریٹرن فائل کرنے کا طریقہ کار مندرجہ ذیل ہے:
|
|
قدم
|
|
14409 پر ایس ایم ایس
|
|
وی ڈی- جی ایس ٹی آئی این ڈی سے حاصل کیجیے
|
|
فائلنگ شروع کیجیے
|
|
NIL<space>3B<space>GSTIN<space>Tax period
Ex. NIL 3B 09XXXXXXXXXXXZC 052020
|
|
مئی 2020 کی مدت کے لیے
09XXXXXXXXXXXZC کے لیے جی ایس ٹی آر 3 بی کو صفر فائل کرنے کے لیے کوڈ 123456 ہے۔کوڈ کی مدت 30 منٹ ہے۔
|
|
صفر فائلنگ کی تصدیق
|
|
CNF <space>3B<space>Code
Ex. CNF 3B 123456
|
|
مئی 2020 کے لیے آپ کا 09XXXXXXXXXXXZC، جی ایس ٹی آر 3 بی کامیابی سے فائل کردیا گیا ہے اور اس کا ایکنالج منٹ اے آر این کے مطابق AA070219000384 ہے۔ ا پنے ریٹرن کا اسٹیٹس معلوم کرنے کے لیے اس اے آر این کااستعمال کیجیے۔
|
|
مدد کے لیے نیچے کسی بھی وقت
|
|
HELP<Space>3B
Ex. Help 3B
|
|
مارچ 2020 کے لیے جی ایس ٹی آئی این کا صفر ریٹرن فائل کرنے کے لیے : صفر3 بی 07CQZCD1111I4Z7، صفر فائلنگ کی تصدیق کے لیے : سی این ایف 3 بی کوڈ مزید تفصیلات کے لیے www.gst.gov.in لاگ آن کیجیے۔
صدر جمہوریہ کا سکریٹریٹ
صدر جمہوریہ ہند نے ویڈیو پیغام کے ذریعے نو بھارت ٹائمز کی طرف سے منعقد کی گئی خواتین کی بائیک ریلی میں شرکت کی
صدر جمہوریہ ہند، محترمہ دروپدی مرمو نے آج  ایک ویڈیو پیغام کے ذریعے نو بھارت ٹائمز کی طرف سے منعقدہ خواتین کی بائیک ریلی کی پرچم کشائی کی تقریب میں شرکت کی۔
اپنے پیغام میں صدر مملکت نے کہا کہ خواتین محفوظ ہیں تو خاندان محفوظ ہے؛ خاندان محفوظ ہے تو معاشرہ محفوظ ہے؛ معاشرہ محفوظ ہے تو ملک محفوظ ہے۔
صدر جمہوریہ نے کہا کہ ہمارے آئین کے مطابق ہندوستان کے ہر شہری کا فرض ہے کہ وہ اس طرح کے رواجوں کو ترک کرے جو خواتین کے وقار کے خلاف ہوں۔ اس بنیادی فریضے کی انجام دہی کے لیے ضروری ہے کہ ہر شہری کی سوچ خواتین کے تئیں احترام کی ہو۔ خواتین کے ساتھ با عزت رویہ کی بنیاد خاندان میں ہی رکھی جا سکتی ہے۔ انہوں نے ہر ماں اور بہن سے زور دے کر کہا کہ وہ اپنے بیٹے اور بھائیوں میں تمام خواتین کو عزت دینے کی اقدار پیدا کریں۔ انہوں نے کہا کہ خاندان کے ساتھ ساتھ اساتذہ کی بھی ذمہ داری ہے کہ وہ طالبات میں خواتین کے تئیں احترام اور حساسیت کے کلچر کو مضبوط کریں۔
صدر جمہوریہ نے لڑکیوں سے کہا کہ قدرت نے خواتین کو ماں بننے کی صلاحیت بخشی ہے۔ اور جس میں مادریت کی صلاحیت ہوتی ہے اس میں فطری طور پر قیادت کی صلاحیت موجود ہوتی ہے۔ انہوں نے کہا کہ تمام تر حدود و قیود کے باوجود خواتین نے اپنی بے مثال ہمت اور مہارت کے بل بوتے پر کامیابی کے نئے ریکارڈ قائم کیے ہیں۔
صدر مملکت نے کہا کہ میڈیا سے یہ توقع کی جاتی ہے کہ وہ اپنے اشتہارات، خبروں اور پروگراموں میں خواتین کے وقار اور تحفظ کے حوالے سے مکمل حساسیت کا مظاہرہ کریں گے۔
صدر جمہوریہ نے کہا کہ ’خود انحصار ہندوستان‘ اور ’نئے ہندوستان‘ کی تعمیر کا مقصد اسی وقت پورا ہوگا جب ہماری بیٹیاں خود انحصاری اور خود اعتمادی کے احساس کے ساتھ آگے بڑھیں گی۔
صدر جمہوریہ کا پیغام دیکھنے کے لیے براہ کرم یہاں کلک کریں
امور داخلہ کی وزارت
این سی ایم سی نے سپر سائکلونک سمندری طوفان امفان سے نمٹنے کیلئے مستعدی کا جائزہ لینے کی غرض سے میٹنگ کا اہتما م کیا
نئی دہلی، 19 ؍مئی، 2020،کابینہ سکریٹری جناب راجیو گوبا نے سمندری طوفان امفان سے نمٹنے کے لئے ریاستوں اور مرکزی وزارتوں ؍ ایجنسیوں کی مستعدی اور تیاری پر نظر ثانی کی غرض سے قومی بحران انتظام کمیٹی کی تیسری میٹنگ کی صدارت کی۔
بھارت کے محکمہ موسمیات آئی ایم ڈی نے کہا ہے کہ توقع کی جاتی ہے کہ سپر سائکلون 20 مئی کو دوپہر بعد ؍ شام تک مغربی بنگال کے ساحل پر اثرانداز ہوگا۔ساحلی علاقے میں ازحد تیز رفتار یعنی 165-155فی گھنٹے کی رفتار سےجھکڑوالی ہوائیں چلیں گی، جو 185کلو میٹر فی گھنٹے کی رفتار تک جا سکتی ہیں اور اس کے نتیجے میں ریاست کے ساحلی اضلاع میں زبردست بارش ہوگی اور طوفان کی شکل میں 5-4میٹر بلند لہریں اٹھ سکتی ہیں۔مشرقی میدنی پور، شمالی اور جنوبی 24پرگنہ، ہاؤڑہ، ہگلی اور کولکاتہ کے اضلاع زیر اثر آئیں گے۔ اس سمندری طوفان کے نتیجے میں لاحق ہونے والے نقصان اور خسارے کا اندازہ 9نومبر 2019 کو مغربی بنگال کے ساحل پر آئے سمندری طوفان بلبل سے بھی کہیں زیادہ کا لگایا گیا ہے۔
یہ سمندری طوفان اپنے ساتھ زبردست بارش لے کر آئے گا۔ جھکڑوالی ہوائیں چلیں گی اوراڈیشہ کے جگت سنگھ پور، کیندرپاڑہ، بھدرک، جاج پور اور بالاسوراضلاع میں طوفانی صورتحال ہوگی۔
اڈیشہ کے چیف سکریٹری اور مغربی بنگال کے ایڈیشنل چیف سکریٹری نے این سی ایم سی کو ان کے ذریعے کئے گئے اقدامات سے آگاہ کیا۔انہوں نے بتایا کہ نشیبی علاقوں میں سکونت پذیر افراد کو وہاں سے نکال کر محفوظ مقامات پر پہنچایا جا رہا ہے۔ اناج، پینے کے پانی اور دیگر ضروری اشیا کا ذخیرہ کر لیا گیا ہے۔ بجلی اور ٹیلی مواصلات کی خدمات کو بحال رکھنے والی ٹیموں کو بھی ان کے معقول مقامات پر تعینات کر دیا گیا ہے۔
ریاستوں اور مرکزی ایجنسیوں کی مستعدی اور کمربستگی پر نظر ثانی کرتے ہوئے کابینہ سکریٹری نے ریاستی حکومتوں سے کہا ہے کہ وہ بروقت طور پر نشیبی علاقوں میں سکونت پذیر افراد کو محفوظ طریقے سے وہاں سے نکال لیں، یعنی کوئی بھی شخص سائکلون کے راستے میں نہ آئے اور ضروری سپلائیز کی وافر مقدار مثلا خوراک، پینے کے پانی اور ادویہ وغیرہ کا وافر ذخیرہ رکھیں۔ حکام کو یہ بھی مشورہ دیا گیا کہ سڑک صاف کرنے اور بحالی کے دیگر کاموں سے متعلق ٹیموں کو بھی مستعد اور چاق چوبند رکھا جانا چاہئے۔
این ڈی آر ایف کی 36 ٹیمیں دونوں ریاستوں میں فی الحال تعینات ہیں ۔ بحری جہازوں اور بحریہ، فضائیہ اور ساحلی محافظ دستے سمیت بری اور بحری فوج کی راحت اور بچاؤ ٹیموں کو بھی مستعد رکھا گیا ہے۔ٹیلی مواصلات کے محکمے کی ایجنسیوں کے افسران اور بجلی کی وزارت کے متعلقہ افسران کو بھی ریاست میں تعینات کیا جا رہا ہے تاکہ ضروری خدمات کا سلسلہ برقرار رہے۔
اڈیشہ کے چیف سکریٹری اور مغربی بنگال کے ہوم سکریٹری نے ویڈیو کانفرنس کے توسط سے اس میٹنگ میں شرکت کی۔ وزارت داخلہ، وزارت دفاع، جہاز رانی، بجلی، ٹیلی مواصلات، صحت کی وزارتوں کے سینئر افسران اور آئی ایم ڈی، این ڈی ایم اے اور این ڈی آر ایف کے نمائندگان نے بھی میٹنگ میں شرکت کی ۔
این سی ایم سی ابھرتی ہوئی صورتحال کا جائزہ لینے کے لئے دوبارہ اپنی میٹنگ کا اہتمام کرے گی۔
۔۔۔۔۔۔۔۔۔۔۔
م ن۔ک ا۔
U-2632
(
وزارت سیاحت
وزارت سیاحت نے دیکھواپنا دیش مہم کے تحت‘‘ آسامی کھانے-دا گورمیٹ اَن ایکسپلورڈ’’ ویبینار کا اہتمام کیا
نئی دلی، 15؍مارچ، وزارت سیاحت کی ‘‘ دیکھو اپنا دیش’’ ویبینار سیریز کے تحت 13 مارچ 2021 کو ‘‘ آسامی کھانے-دا گورمیٹ اَن ایکسپلورڈ’’کے موضوع پر 80ویں ویبینار کا انعقاد کیا گیا۔ہندوستان میں لذیذکھانوں، کھانا پکانے کے طریقوں کی کئی جیتی جاگتی مثالیں ہیں اور سبھی کی اپنی نمایاں خصوصیات ہیں ۔ مقامی طور پر اس کے لئے مسالے، اناج، سبزیاں دستیاب ہیں۔ ہندوستانی کھانے ایک متوازن کھانے ہیں، کیونکہ اس میں ہر طرح کےذائقے کو پسند کرنے والوں کو مطمئن کرنے کی خصوصیت ہے جیسے نمکین، میٹھا، کڑوا یا مسالے دار ایک یا اس سے زیادہ اناج، سبزیوں کے مسالے وغیرہ کے امتزاج کھانے میں موجود ہیں۔ اس ویبینار کا فوکس آسام کے کھانوں پر کیا گیا، جو کہ کھانا پکانے کے مختلف فن کا سنگم ہے۔
آسام ہندوستان کے شمال مشرقی حصے میں واقع ہے اور اپنے محل وقوع کی وجہ سے ماضی میں یہاں کافی تعداد میں لوگوں کی ہجرت ہوئی ہے اور اس کی وجہ سے آسامی کھانوں میں مختلف طرح کے دلچسپ کھانوں کی عادتیں پیدا ہوئی ہیں۔ برہمپتر ندی اور اپنی اسٹریٹجک محل وقو ع کی وجہ سے آسا کی زمین انتہائی زرخیز ہے، جس کی وجہ سے کئ تازہ سبزیاں ، مختلف طرح کے میٹ ، جڑی بوٹیاں اور مسالے اس علاقے میں دستیاب ہیں۔ آسامی کھانوں میں اہم غذا کے طور پر چاول، مچھلی، میٹ سبزیاں اور جڑی بوٹیاں وغیرہ شامل ہیں۔ آسامی کھانوں میں کھانا پکانے کے طریقوں میں بھاپ کے ذریعے، ابال کر، باربیکیو سے لے کر تلنے اور شوربا بنانے وغیرہ کے طریقے شامل ہیں۔
ویبینار میں آسام کی انباؤنڈ ٹریول کمپنی میں پارٹنر محترمہ مدھو اسمتا نے پرزنٹیشن دیا، جو کہ شمال مشرقی ہندوستان میں مختلف دلچسپیوں اورموضوع پر مبنی ٹور کرانے میں مہارت رکھتی ہیں۔ا س کے علاوہ فوڈ رائٹر، بلاگر اور ریستوراں کا تجزیہ کرنے والی اور کچن صلاح کار محترمہ سنجکتا دتّا نے وبیینار میں پرزنٹیشن دیا۔ سنجکتا گوہاٹی میں رہتی ہیں ۔ ویبینار میں روایتی آسامی چکن ڈِش بنانے کا براہ راست مظاہرہ بھی دلی کی کارپوریٹ شیف میگھا کے ذریعے کیا گیا۔
آسام شمال مشرقی ریاستوں کا داخلی دروازہ ہے اوراسے شمال مشرقی ہندوستان کا پاسباں بھی کہا جاتا ہے۔ آسام پہاڑیوں، برہمپتر اور براک جیسی اہم ندیوں اور ا س کی معاون ندیوں، گھنے جنگل، چائے کے باغات سے گھرا ہوا ہے۔ جو آسام کے قدرتی خوبصورتی میں اضافہ کرتے ہیں۔ گوہاٹی کے مغربی حصے میں نیلا چل پہاڑیوں میں واقع کاماکھیا مندر ، دیوی کاماکھیا کو وقف سب سے قدیم مندر ہے۔ یہ مندر تانترک پوجا کے تیرتھ یاتریوں کے بیچ انتہائی مقبول ہے۔ اس کی مقبولیت سالانہ امبو باچی میلہ فیسٹیول کے دوران کہیں زیادہ بڑھ جاتی ہے۔ معروف قاضی رنگا نیشنل پارک آسام کے گولا گھاٹ ضلعے میں واقع ہے، جو دنیا کی ایک سینگ والے گینڈے کی اقسام کی سب سے بڑی آبادی کا گھر ہے۔ مانس نیشنل پارک ایک عالمی وراثت ہے، جہاں پر مشرقی ہمالیہ کے حیاتیاتی تنوع کے علاقے کا بھی ایک حصہ ہے، جو کہ ملک میں موجود 2 حیاتیاتی تنوع ‘‘ ہاٹ اسپاٹ’’ میں سے ایک ہے۔ اس نیشنل پارک میں شیروں کی گھنی آبادی بھی ہے۔ ریاست میں 600 سے زیادہ چائے کے باغات ہیں، جو بالائی آسام کے سفر کے دوران آنکھوں کو تسکین دینے والے مناظر فراہم کرتے ہیں۔
دیکھو اپنا دیش ویب سیریز کو الیکٹرانکس اور اطلاعاتی ٹیکنالوجی کی وزارت کے قومی ای –گورننس محکمے کے ساتھ تکنیکی شراکت میں پیش کیا گیا ہے۔
ویبینار کے سیشن اب
https://www.youtube.com/channel/UCbzIbBmMvtvH7d6Zo_ZEHDA/featured
پر دستیاب ہیں اور حکومت ہند کی وزارت سیاحت کے سبھی سوشل میڈیا ہینڈل پر بھی دستیاب ہیں۔ اگلا ویبینار شمال مشرقی ہندوستان میں ایڈوینچر ٹورزم پر 20 مارچ 2021 کو صبح 11 بجے منعقد کیا جائے گا۔